Tyytyväisyystakuu tarkoittaa sitä, että teen sivuistasi niiden tavoitteiden ja toiveiden mukaiset, jotka olemme yhdessä ennen aloitusta määritelleet. Kuuntelen toiveesi ja toimin sen mukaisesti. Ehdotan ja ideoin hyviä toimintamalleja ja perustelen ne, mutta en lähde omin päin “toteuttamaan itseäni”. En siis tee sivuista omien mieltymykseni mukaista “taidetta” – enkä myöskään käytä valmiita pohjia, joihin sinunkin yrityksesi olisi sullottava! Sivujen valmistumisen aikana kysyn sinulta palautetta, jonka perusteella teen muutoksia. Kysyn sinulta, vastaako siihen asti tehty työ niitä tavoitteita ja toiveita, jotka suunnitelmassa oli määritelty. Sivujen sisältö, ulkoasu tai muutkaan asiat eivät siis lähde “väärille raiteille”, sillä pidämme tiiviisti yhteyttä ja keskustelemme asioista. Tämän prosessin ansiosta asiakkaani ovat olleet erittäin tyytyväisiä uusiin sivuihinsa: “Halusin kauniit ja toimivat sivut, ne sain ja itse asiassa enemmän kuin osasin edes pyytää.” “Oli myös todella hyvä, että aktiivisesti itse ehdotit ratkaisuja, mitä en olisi osannut itse suunnitella.” “Miia osasi toteuttaa kaikki toiveeni, ja häneltä sain hyviä ajatuksia siitä, mitä minun tapauksessani kannattaisi sivuilla tuoda ensisijaisesti esille. Ulkoasusta tuli jopa odotettua parempi!” ”Odotukseni toteutuivat täydellisesti ja paljon enemmän. En osannut odottaa näin hienoa pakettia. Kaikki mitä olet tehnyt on ensiluokkaista!”